ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
పూణేలో శనివారం గోఖలే ఇన్స్టిట్యూట్ ఆఫ్ పాలిటిక్స్ అండ్ ఎకనామిక్స్  29వ స్నాతకోత్సవంలో కేంద్ర మంత్రి శ్రీ ధర్మేంద్ర ప్రధాన్ ప్రసంగించారు, పూణేలోని సింబయాసిస్ ఇంటర్నేషనల్ యూనివర్శిటీలో సింబయాసిస్ ఈశాన్య భవన్ను ప్రారంభించారు
విద్యార్థులు తమ సామర్ధ్యాలను పెంచుకొని భవిష్యత్ సవాళ్లను ఎదుర్కొనేందుకు సిద్ధంగా ఉండాలని శ్రీ ప్రధాన్ వారిని కోరారు.
గొప్ప ఆలోచనలు చేయండి , సమాజ ఆకాంక్షలు మరియు ప్రపంచ బాధ్యతలను నెరవేర్చే దృక్పథంతో ముందుకు సాగండి - శ్రీ ధర్మేంద్ర ప్రధాన్
పూణేలో శనివారం జరిగిన గోఖలే ఇన్స్టిట్యూట్ ఆఫ్ పాలిటిక్స్ అండ్ ఎకనామిక్స్  29వ స్నాతకోత్సవంలో కేంద్ర విద్య , నైపుణ్యాభివృద్ధి & వ్యవస్థాపకత శాఖల మంత్రి శ్రీ ధర్మేంద్ర ప్రధాన్ ముఖ్య అతిథిగా ;పాల్గొని స్నాతకోపన్యాసం చేశారు. మహారాష్ట్ర ఉన్నత & సాంకేతిక విద్యా శాఖ మంత్రి శ్రీ చంద్రకాంత్ పాటిల్; GIPE వైస్ ఛాన్సలర్, డాక్టర్ అజిత్ రానడే; ఇతర ప్రముఖులు, విద్యావేత్తలు, ప్రొఫెసర్లు మరియు విద్యార్థులు కూడా ఈ కార్యక్రమంలో పాల్గొన్నారు.
శ్రీ ప్రధాన్ తమ ప్రసంగంలో డిగ్రీలు పొందిన విద్యార్థులను అభినందించి తమ సామర్థ్యాన్ని మరియు జీవన నైపుణ్యాలను పెంపొందించుకోవాలని ప్రోత్సహించారు. గోఖలే సంస్థ ఆలోచనల ద్రవీభవన స్థానం, అనుభవపూర్వక అభ్యాసానికి అది కేంద్రంగా ఉందని ఆయన తెలిపారు.
ప్రతిభావంతులైన యువశక్తి వల్ల వచ్చే ఇరవై ఐదేళ్లలో భారతదేశం ఎంతగానో అభివృద్ధి చెందుతుందని ఆయన పేర్కొన్నారు. గొప్పగా ఆలోచించి సమాజ ఆకాంక్షలతో పాటు ప్రపంచ బాధ్యతలను నెరవేర్చే దృక్పథంతో ముందుకు సాగాలని ఆయన కోరారు.
ఇరవై ఒకటవ శతాబ్దం విజ్ఞాన ఆధారిత సమాజంగా ఉండబోతోందని, ఇక్కడ అభివృద్ధి, వృద్ధి, ఆర్థిక వ్యవస్థలు, సమాజానికి ప్రాథమిక వనరు జ్ఞానం అని ఆయన పేర్కొన్నారు. భారతీయులపై ఇప్పుడు ప్రపంచ బాధ్యతలు ఉన్నందున వారు గొప్పగా అలోచించి తమ దార్శనికతను, చర్యలను మొత్తం ప్రపంచం వైపు మళ్లించాలని ఆయన ఉద్ఘాటించారు.
భారత రాజ్యాంగ ముసాయిదా రూపకల్పన సమయంలో సంస్థ అందించిన ముఖ్యమైన సహకారాన్ని అలాగే స్వాతంత్య్రానంతరం అనేక ముఖ్యమైన విధాన నిర్ణయాలను శ్రీ ప్రధాన్ ప్రత్యేకంగా నొక్కిచెప్పారు. ఇందులో వ్యవసాయం, విద్య, వ్యవసాయ ఉత్పత్తుల ధరలు, కుటుంబ నియంత్రణ, బ్యాంకింగ్ మరియు సహకార రంగాలపై ఆర్థిక పరిశోధనలు, ఇక్కడ జరిగిన సహకార ఉద్యమం ఉన్నాయి.
స్నాతకోత్సవం తదుపరి శ్రీ ధర్మేంద్ర ప్రధాన్ పూణేలోని సావిత్రీబాయి ఫూలే విశ్వవిద్యాలయంలో విద్యార్థి సమ్మాన్ సమారోహ్ కు హాజరయ్యారు. అక్కడ మాట్లాడుతూ శ్రీ ప్రధాన్ పూణె నగర ప్రాముఖ్యతను నొక్కి చెప్పారు. భారతీయ నాగరికత దిశను చూపడంలో నగరం పోషించిన ప్రముఖ పాత్రను, పూణేలోని సావిత్రిబాయి ఫూలే విశ్వవిద్యాలయం అందుకు ఒక కేంద్రంగా ఉందని ఆయన పేర్కొన్నారు. ప్రపంచవ్యాప్తంగా నేడు అభివృద్ధి చెందుతున్న వర్ధమాన ఆర్థిక వ్యవస్థలు భారత్ నేతృత్వంలోని నమూనాలపై ఎంతో ఆపేక్షతో ఉన్నాయి. పూణేకు ఈ అంచనాలను అందుకోగల సామర్ధ్యం ఉంది అని మంత్రి అన్నారు.
విద్యా పరిశోధన, విధాన నిర్ణయాలు, విద్యాసంస్థలు, సంక్షేమ-కేంద్రీకృత పాలన మరియు మహిళల నేతృత్వంలో అభివృద్ధి, శాస్త్రీయ పరిశోధన మరియు మరెన్నో యోచలనతో సహా అనేక ముఖ్యమైన రంగాలలో పూణే సహకారాన్ని ఆయన నొక్కిచెప్పారు.
పూణేలో కొన్నాళ్ళు పనిచేసిన ప్రముఖ పర్యావరణ శాస్త్ర ప్రొఫెసర్ కిర్క్ ఆర్ స్మిత్ చేసిన ముఖ్యమైన సూచనలను కూడా ఆయన ప్రస్తావించారు. సమాజంలోని ఆర్థికంగా బలహీన వర్గాలకు ఎల్పిజి సబ్సిడీలపై ఆయన చేసిన సూచనలు ఉజ్వల పథకం ఆవిర్భావానికి దారితీశాయని శ్రీ ప్రధాన్ పేర్కొన్నారు.
పూణేలోని సింబయాసిస్ ఇంటర్నేషనల్ యూనివర్శిటీలో శ్రీ ప్రధాన్ సింబయాసిస్ ఈశాన్య భవన్ను ప్రారంభించారు.
ప్రధాన మంత్రి కార్యాలయం
పారా శూటింగ్ వరల్డ్ కప్ లో స్వర్ణాన్ని గెలుచుకొన్నందుకు భారతదేశం శూటర్శ్రీ శ్రీహర్ష దేవరద్ది ని అభినందించిన ప్రధాన మంత్రి
పారా శూటింగ్ వరల్డ్ కప్ లో స్వర్ణాన్ని గెలుచుకొన్నందుకు భారతదేశం శూటర్ శ్రీ శ్రీహర్ష దేవరద్ది కి ప్రధాన మంత్రి శ్రీ నరేంద్ర మోదీ అభినందన లు తెలిపారు.
భారతీయ క్రీడా ప్రాధికార సంస్థ  చేసిన ఒక ట్వీట్ కు ప్రధాన మంత్రి ప్రత్యుత్తరం గా తాను మరొక ట్వీట్ లో -
భారతీయ క్రీడా ప్రాధికార సంస్థ  చేసిన ఒక ట్వీట్ కు ప్రధాన మంత్రి ప్రత్యుత్తరం గా తాను మరొక ట్వీట్ లో -
‘‘స్వర్ణాన్ని సాధించినందుకు గాను శ్రీ శ్రీహర్ష దేవరద్ది ని చూస్తే గర్వం గా ఉంది. ఆయన దృఢసంకల్పం నిజం గా ఎంతో స్ఫూర్తిదాయకం గా ఉంది. భావి ప్రయాసల లో సైతం ఆయన రాణించాలి. ఆయన కు ఇవే శుభాకాంక్ష లు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
అత్యధిక కొవిడ్ రికవరీల సరళిని కొనసాగిస్తున్న భారత్
వరుసగా ఐదో రోజూ కొత్త కేసుల సంఖ్యను దాటిన కొత్తగా కోలుకున్నవారి సంఖ్య
కోలుకుంటున్నవారి శాతంలో కొనసాగుతున్న వృద్ధి, 81 శాతం దాటిన నమోదు
కేంద్రీకృత వ్యూహాలు, సమర్థవంత, సమన్వయ, చురుకైన చర్యల కారణంగా, కొవిడ్ నుంచి కోలుకున్నవారి సంఖ్య భారత్లో గణనీయంగా పెరుగుతోంది. వరుసగా ఐదోరోజు కూడా, కోలుకున్నవారి సంఖ్య రికార్డు స్థాయిలో నమోదైంది. గత 24 గంటల్లో 89,746 మంది దేశవ్యాప్తంగా కోలుకోగా, కొత్తగా వచ్చిన కేసుల సంఖ్య 83,347గా నమోదైంది. దీంతో కలిపి మొత్తం కోలుకున్నవారి సంఖ్య 45,87,613, శాతం 81.25కు చేరింది.
ప్రపంచవ్యాప్తంగా చూస్తే భారత్లోనే ఎక్కువ రికవరీలు నమోదవుతున్నాయి. ప్రపంచ మొత్తం రికవరీల్లో ఇది 19.5 శాతం. దేశవ్యాప్తంగా కొత్త కేసుల సంఖ్య కంటే, కోలుకున్నవారి సంఖ్య ఎక్కువగా నమోదవుతున్నందున, చాలా రాష్ట్రాలు/యూటీల్లోనూ ఇదే పరిస్థితి కొనసాగుతోంది. 17 రాష్ట్రాలు/యూటీల్లో కొత్త కేసుల కంటే, కోలుకున్నవారి సంఖ్య ఎక్కువగా ఉంది.
కొత్తగా కోలుకున్నవారి సంఖ్యలో 75 శాతం.. మహారాష్ట్ర, కర్ణాటక, ఆంధ్రప్రదేశ్, ఉత్తరప్రదేశ్, తమిళనాడు, ఒడిశా, దిల్లీ, కేరళ, పశ్చిమబెంగాల్, హర్యానా నుంచి నమోదయ్యాయి. 20 వేలకు మించిన కొత్త రికవరీలతో, మహారాష్ట్ర అగ్రస్థానంలో కొనసాగుతోంది. ఆంధ్రప్రదేశ్లో ఒక్కరోజులో 10 వేలకు మించిన రికవరీలు కొనసాగుతున్నాయి.
ఆయుష్
ఆయుర్వేద బోధన, పరిశోధనాసంస్థ బిల్లుకు పార్లమెంట్ ఆమోదం
ఆయుర్వేదంలో బోధన, పరిశోధనా సంస్థ బిల్లు- 2020 కి రాజ్య సభ ఈరోజు ఆమోద ముద్ర వేసింది, ఇంతకుముందు 2020 మార్చి19 న దీనిని లోక్ సభ ఆమోదించిన సమ్గతి తెలిసిందే, దీంతో గుజరాత్ లోని జామ్ నగర్ లో ఆయుర్వేదంలో అత్యాధునికమైన ఆయుర్వేద బోధన, పరిశోధనాసంస్థ  ఏర్పాటుకు మార్గం సుగమమైంది. పైగా దీనికి జాతీయ ప్రాధాన్యమున్న విద్యా సంస్థ  గా గుర్తింపు లభిస్తుంది.
గుజరాత్ ఆయుర్వేద విశ్వవిద్యాలయం పరిధిలో ఉన్న అనేక ఆయుర్వేద సంస్థలను ఏకం చేయటానికి ఈ కొత్త సంస్థ ఉపయోగపడుతుంది. బాగా పేరున్న విద్యా సంస్థలైన ఇన్ స్టిట్యూట్ ఆఫ్ పోస్ట్ గ్రాడ్యుయేట్ టీచింగ్ అండ్ రీసెర్చ్ ఇన్ ఆయుర్వేద, శ్రీ గులాబ్ కున్వెర్బ ఆయుర్వేద మహావిద్యాలయ, ఇన్ స్టిటూట్ ఆఫ్ ఆయుర్వేదిక ఫార్మాస్యూటికల్ సైన్సెస్, మహర్షి పతంజలి ఇన్ స్టిట్యూట్ ఫర్ యోగ నాచురోపతి ఎడ్యుకేషన్ అండ్ రీసెర్చ్ అనే సమ్స్థలన్నీ ఇప్పుడు ఒకే గొడుగు కిందికి వస్తాయి. ఈ సంస్థలన్నీ గత కొన్ని దశాబ్దాలుగా ఎదుగుతూ అన్నీ కలిసి దగ్గర దగ్గరగా ఉంటూ ఆయుర్వేద కుటుంబానికి చెందినవి కావటం గమనార్హం.
ఇప్పుడు ఈ బిల్లు ఆమోదం పొందటంతో ఈ కొత్త సంస్థకు స్వతంత్ర ప్రతిపత్తి కూడా లభిస్తుంది. ఆయుర్వేదం లోను, ఫార్మసీ లోను అండర్ గ్రాడ్యుయేషన్, పోస్ట్ గ్రాడ్యుయేషన్ కోర్సులకు పాఠ్యప్రణాళికలు రూపొందించటం సాధ్యమవుతుంది. వివిధ ఆయుర్వేద సంస్థల మధ్య సహోత్తేజనం ఏర్పడుతుంది. ఇది మొత్తం ఆయుష్ రంగానికే ఒక దీపస్తంభంలా నిలుస్తుంది. శిక్షణనిచ్చే వారికి ఆయుర్వేద, ఫార్మసీ విభాగాలలో ఇది అత్యున్నత స్థాయి శిక్షణ ఇవ్వగలుగుతుంది. ఆయుర్వేద రంగంలో లోతైన పరిశోధనలను చేపట్టగలుగుతుంది.
ఆయుష్ రంగంలో ఇట్రా ఇప్పుడు జాతీయ ప్రాధాన్యమున్న తొలిసంస్థగా గుర్తింపు పొందటం వలన స్వతంత్రంగా సరికొత్త ఆలోచనలకు, ఆవిష్కరణలకు, కోర్సు నిర్మాణాన్ని ఖరారు చేయటానికి, బోధనావిధానాన్ని ప్రామాణీకరిం చటానికి వెసులుబాటు కలుగుతుంది. సంప్రదాయ విజ్ఞానం మీద ఆధారపడిన ఆరోగ్య పరిష్కారమార్గాలకు ప్రపంచవ్యాప్తంగా ప్రాధాన్యం పెరుగుతున్న ఈ సమయంలో ఇట్రా ఇప్పుడు ఆయుర్వేద విద్యను కొత్తపుంతలు తొక్కించటానికి వీలు కలుగుతోంది.
ఆర్థిక మంత్రిత్వ శాఖ
హిమాచల్ ప్రదేశ్లో ఉద్యానవనాల అభివృద్ధి కోసం $130 మిలియన్ రుణంపై సంతకాలు చేసిన భారతదేశం, ఏడీబీ
హిమాచల్ ప్రదేశ్లో ఉద్యానవనాల అభివృద్ధి కోసం $130 మిలియన్ రుణంపై భారతదేశం,ఆసియా అభివృద్ధి బ్యాంకు  సంతకాలు చేశాయి. దీని ప్రకారం
హిమాచల్ ప్రదేశ్ రాష్ట్రంలో రైతుల ఆదాయాన్ని పెంచడానికి, వ్యవసాయ ఉత్పాదకత ఎక్కువ చేయడానికి , నీటి పారుదల సౌకర్యాన్ని మెరుగుపరచడానికి, ఉద్యానవన వ్యవసాయ వ్యాపారాలను ప్రోత్సహించడానికి భారత ప్రభుత్వం ఆసియా అభివృద్ధి బ్యాంకు కృషి చేస్తాయి.
రుణ ఒప్పందంపై కేంద్ర ఆర్థిక మంత్రిత్వ శాఖ అదనపు కార్యదర్శి శ్రీ రజత్ కుమార్ మిశ్రా, ఆసియా అభివృద్ధి బ్యాంకు ఇండియా రెసిడెంట్ మిషన్ కంట్రీ డైరెక్టర్ టేకో కొనిషి సంతకాలు చేశారు.
హిమాచల్ ప్రదేశ్ సబ్ట్రాపికల్ హార్టికల్చర్, ఇరిగేషన్ వాల్యూ అడిషన్ ప్రాజెక్ట్ కింద కార్యక్రమాలు అమలు జరుగుతాయి.
రుణ ఒప్పందంపై సంతకం చేసిన తర్వాత మాట్లాడిన శ్రీ రజత్ కుమార్ మిశ్రా ఇప్పటివరకు వాతావరణ పరిస్థితులపై ఆధారపడి సాగిన హిమాచల్ ప్రదేశ్లోని దక్షిణ ప్రాంతాలలో ఉపఉష్ణమండల ఉద్యానవనాలను మెరుగుపరచడం, పంటల వైవిధ్యం, వాతావరణ అనుకూలత, రాష్ట్ర గ్రామీణ ప్రాంతాల్లో మరింత ఆర్థిక, సామాజిక అభివృద్ధి సాధించడం లక్ష్యంగా కార్యక్రమం అమలు జరుగుతుందని తెలిపారు. రంగంతో దేశ అభివృద్ధి సాధించి, ఆహార భద్రత కల్పించడానికి అవకాశం కలుగుతుందన్నారు.
' ఏడీబీ సమకూర్చే నిధులతో ఈ ప్రాజెక్టు 200 హెక్టార్లలో ఉపఉష్ణమండల ఉద్యానవన అభివృద్ధికి కృషి జరుగుతుంది. నీటి వినియోగానికి సంబంధించి ఏడీబీ రూపొందించిన వాటర్ యూజర్ అసోసియేషన్ ముసాయిదా చట్టం ప్రయోగాత్మకంగా అమలు జరుగుతుంది' అని టేకో కొనిషి తెలిపారు.
రాష్ట్రంలోని బిలాస్పూర్, హమీర్పూర్, కాంగ్రా, మండి, సిర్మౌర్, సోలన్ ఉనా జిల్లాల్లో లో కనీసం 15,000 వ్యవసాయ కుటుంబాలకు ప్రాజెక్టు వల్ల ప్రయోజనం కలుగుతుంది. వాతావరణ మార్పుల ప్రభావం, నీటిపారుదల సౌకర్యాలు లేకపోవడం, అడవి జంతువుల దాడుల వల్ల జరుగుతున్న పంట నష్టం కారణంగా ఈ కుటుంబాలు వ్యవసాయం చేయడం మానేశారు లేదా వారి వ్యవసాయ ప్రాంతాలను తగ్గించుకున్నారు. ప్రాజెక్టు ద్వారా 15,000 వ్యవసాయ కుటుంబాల ఆదాయం పెంచి ఆరి ఆర్థిక స్థితిగతులను మెరుగుపరచడానికి ప్రాజెక్టు కింద చర్యలు అమలు చేస్తారు.
నూతన జల వనరుల పథకాలు అమలు చేయడం, ప్రస్తుతం పనిచేస్తున్న జల వనరుల పథకాల పనితీరు మెరుగుపరచడం లాంటి చర్యల ద్వారా 6,000 హెక్టార్ల సాగుభూమిలో వ్యవసాయ నీటిపారుదల, నీటి నిర్వహణ మెరుగు పరచడానికి చర్యలు అమలు చేస్తారు.
జల శక్తి విభాగం , ఉద్యాన వన శాఖ కలిసి స్మూక్ష జల వనరుల వినియోగం ద్వారా జల వినియోగదారుల సంఘాల సామర్థ్యాన్ని బలోపేతం చేయడానికి చర్యలు అమలు చేస్తాయి.
ఉపఉష్ణమండల ఉద్యానవన మార్కెట్లను రైతులకు అందుబాటులోకి తేవడానికి ప్రాజెక్టు ద్వారా చర్యలు అమలు జరుగుతాయి. సామూహిక వ్యవసాయ విధానం ద్వారా రైతులు వ్యవసాయ కార్యక్రమాలు చేపట్టడానికి సంఘాలను నెలకొల్పుతారు. జిల్లా వ్యాప్తంగా రైతుల సహకార సంఘాలు ఏర్పాటు చేస్తారు. రైతుల ఆదాయం పెంచడానికి దోహద పడే విధంగా రైతు ఉత్పత్తి సంస్థ ఏర్పాటు అవుతుంది. 1/5/2018-ADB.II I/67997/2023 ఉపఉష్ణమండల ఉద్యానవన మార్కెట్లను రైతులకు అందుబాటులోకి తీసుకు రావడానికి చర్యలు అమలు జరుగుతాయి. వ్యవసాయ వ్యాపార ప్రోత్సాహం, క్రమబద్ధీకరణ,ప్యాకేజింగ్ సౌకర్యాలు, నిల్వ , సేకరణ కేంద్రాలు వంటి విలువ-జోడింపు సౌకర్యాలను అభివృద్ధి చేసేందుకు చర్యలు అమలు జరుగుతాయి.
మొక్కల ఆరోగ్య సంరక్షణ కోసం ప్రభుత్వ, ప్రైవేట్ ఉపఉష్ణమండల ఉద్యాన నర్సరీ సౌకర్యాల ఆధునీకరణకు ప్రాజెక్టు ద్వారా చర్యలు అమలు చేస్తారు. లబ్ధిదారులకు అవసరమైన సమాచారం, వ్యవసాయ సలహాలు అందించి నిర్వహణ కోసం డిజిటల్ వ్యవసాయ -టెక్నాలజీ వ్యవస్థల అభివృద్ధికి ప్రాజెక్టు కింద చర్యలు అమలు జరుగుతాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 48.78 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 3.14 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
48,78,63,410
|
|
సరఫరాలో ఉన్నవి
|
|
68,57,590
|
|
వాడినవి
|
|
45,82,60,052
|
|
అందుబాటులో ఉన్న నిల్వ
|
|
3,14,57,081
ఇప్పటిదాకా 48.78 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 68,57,590 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 45,82,60,052 డోసులు. 3.14 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ఉక్కు మంత్రిత్వ శాఖ
విశిష్ట ఉక్కు  విభాగానికి పీఎల్ఐ పథకం వర్తింపుపై చర్చించేందుకు అక్టోబరు 25, 2021న సదస్సు
విశిష్ట ఉక్కు  రంగానికి పీఎల్ఐ పథకం వర్తింపు విధానంపై చర్చించేందుకు గాను ఉక్కు మంత్రిత్వ శాఖ ఒక రోజు సదస్సును నిర్వహిస్తోంది. న్యూ ఢిల్లీలోని డాక్టర్ అంబేద్కర్ ఇంటర్నేషనల్ సెంటర్లో అక్టోబర్ 25, 2021న  ఈ సెమినార్ను నిర్వహించనున్నారు. కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్, ఉక్కు శాఖ సహాయ మంత్రి శ్రీ ఫగ్గన్ సింగ్లు సదస్సు ప్రారంభ సమావేశంలో ప్రసంగించనున్నారు. నీతి ఆయోగ్ సంస్థ సీఈవో శ్రీ అమితాబ్ కాంత్ మరియు సీనియర్ ప్రభుత్వ ప్రముఖులు కూడా సెమినార్లో పాల్గొననున్నారు. పీఎల్ఐ పథకం వర్తింపు అదనపు అంశాలను చర్చించేందుకు గాను
భాగస్వామ్యపక్షాల వారికి ఒక వేదికను అందించాలనే ఉద్దేశంతో ఈ సదస్సును నిర్వహిస్తున్నారు. స్పెషాలిటీ స్టీల్ కోసం కేంద్ర ప్రభుత్వం రూ.6,322 కోట్ల బడ్జెట్ వ్యయంతో 2023-24 నుండి FY 2029-30 వరకు అమలు చేయడానికి ఉత్పత్తి అనుబంధ ప్రోత్సాహపు పథకాన్ని ఆమోదించింది. పీఎల్ఐ పథకం ద్వారా గణనీయమైన పెట్టుబడులను ఆకర్షించడం ద్వారా 'స్పెషాలిటీ స్టీల్' దేశీయ ఉత్పత్తిని పెంచే లక్ష్యంతో ఉంది. ఈ పథకం ఐదు  సూచక ఉక్కు ఉత్పత్తి వర్గాలకు వర్తిస్తుంది, అవి, పూత/పూతతో కూడిన ఉక్కు ఉత్పత్తులు, అధిక సామర్థ్యం/వేరు నిరోధక ఉక్కు, ప్రత్యేక పట్టాలు, అనుబంధ ఉక్కు ఉత్పత్తులు మరియు ఉక్కు తీగలు మరియు ఎలక్ట్రికల్ స్టీల్కు ఇది వర్తిస్తుంది. "ఆత్మనిర్భర్ భారత్" లక్ష్యాన్ని దృష్టిలో ఉంచుకుని పీఎల్ఐ పథకం ద్వారా సంభావ్య పెట్టుబడిదారులను ఆకర్షించడానికి, సామర్థ్యాలను జోడించడానికి, దేశంలోకి కొత్త టెక్నాలజీలను తీసుకురావడానికి ఇప్పటికే ఉన్న వివిధ కంపెనీలను దృష్టిని ఆకర్షించే దిశగా ఇది ఒక ముందడుగా ఉంది. ఉక్కు మంత్రిత్వ శాఖ వెబ్సైట్లో వివరణాత్మక నోటిఫికేషన్ మరియు మార్గదర్శకాలు ప్రచురించబడ్డాయి. పరిశ్రమ భాగస్వామ్య పక్షాల వారు పథకంపై వివరణాత్మక చర్చలు జరపడానికి వీలుగా సాంకేతిక సెషన్లు కూడా ఈ కార్యక్రమంలో ఏర్పాటు చేయబడ్డాయి.
సదస్సులో విధానకర్తలు, బ్యూరోక్రాట్లు, ప్రభుత్వ రంగ ఉక్కు ఉత్పత్తి సంస్థలు, సమీకృత మరియు ద్వీతియ శ్రేణి ఉక్కు ఉత్పత్తిదారులు, సంభావ్య పెట్టుబడిదారులు, స్టీల్ అసోసియేషన్లు తదితరులు పాల్గొననున్నారు.
PIB Headquarters
8వ జాతీయ ఫొటోగ్రఫీ అవార్డులకు ఆహ్వానం
సమాచార, ప్రసార మంత్రిత్వ శాఖ లో భాగం గా ఉన్న పత్రికా సమాచార కార్యాలయం ఫోటో డివిజన్ 8వ జాతీయ ఫొటోగ్రఫీ అవార్డుల కోసం ఎంట్రీలను ఆహ్వానిస్తుంది.
ఛాయాచిత్రకళా మాధ్యమం ద్వారా దేశం లో కళలు, సంస్కృతి, అభివృద్ధి, వారసత్వం, చరిత్ర, జీవితం, ప్రజలు, సమాజం మరియు సంప్రదాయం వంటి పలు పార్శ్వాల ను ప్రోత్సహించడం కోసం, దేశ వ్యాప్తం గా ఔత్సాహిక ఛాయాగ్రాహకులను, వృత్తిపరంగా ప్రవీణులైన ఛాయాగ్రాహకులను ప్రోత్సహించడం కోసం ఫొటో డివిజన్ ప్రతి సంవత్సరం ఈ అవార్డులను ప్రదానం చేస్తూ వస్తోంది.
జీవన సాఫల్య పురస్కారం, వృత్తిపరంగా ప్రవీణులైన ఫోటోగ్రాఫర్ లకు ఉద్దేశించిన అవార్డు మరియు ఔత్సాహిక ఛాయాగ్రాహకులకు ఉద్దేశించిన అవార్డు అనే మూడు కేటగరిల లో జాతీయ ఫొటోగ్రఫీ అవార్డుల ను ఇవ్వడం జరుగుతోంది.
జీవన సాఫల్య పురస్కారం లో భాగం గా 3 లక్షల రూపాయల నగదు బహుమతి ని ప్రదానం చేస్తారు.
ఈ సంవత్సరం లో ప్రొఫెషనల్ ఫొటోగ్రాఫర్ ల కోసం ఎంపిక చేసిన ఇతివృత్తం ‘లైఫ్ అండ్ వాటర్’. ప్రొఫెషనల్స్ కేటగిరి లో 1 లక్ష రూపాయల నగదు బహుమతి తో ఒక ‘ప్రొఫెషనల్ ఫొటోగ్రాఫర్ ఆఫ్ ద ఇయర్’ అవార్డు ఉండగా, అలాగే ఒక్కొక్కటి 50,000 రూపాయల నగదు బహుమతి తో కూడి ఉండే అయిదు స్పెషల్ మెన్ శన్ అవార్డులు ఉన్నాయి.
అమెచ్యూర్ ఫోటోగ్రాఫర్ లకు సంబంధించి ‘కల్చరల్ హెరిటేజ్ ఆఫ్ ఇండియా’  ఈ సంవత్సరానికి ఇతివృత్తం గా ఉంది. అమెచ్యూర్స్ కేటగిరీ అవార్డుల లో 75,000 రూపాయల నగదు బహుమతి తో ఒక ‘అమెచ్యూర్ ఫోటోగ్రాఫర్ ఆఫ్ ద ఇయర్’ అవార్డు, అలాగే ఒక్కొక్కటీ 30,000 రూపాయల నగదు బహుమతి తో కూడి ఉండే అయిదు స్పెషల్ మెన్ శన్ అవార్డులు ఉన్నాయి.
ఎనిమిదో జాతీయ ఫొటోగ్రఫీ అవార్డుల కు సంబంధించిన సంపూర్ణ మార్గదర్శక సూత్రాలు మరియు రిజిస్ట్రేషన్ ఫారం photodivision.gov.in వెబ్ సైట్ లోను, pib.gov.in వెబ్ సైట్ లోను లభిస్తాయి.
(Visitor Counter : 11
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.86 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.95 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,86,85,495
|
|
అందుబాటులోని నిల్వలు
|
|
15,95,39,716
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.86 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.95 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 9.22 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
9,22,40,825
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 9.22 కోట్లకు పైగా  డోసులు అందుబాటులో ఉన్నాయి.
ఆర్థిక మంత్రిత్వ శాఖ
పూణె, మహారాష్ట్రలలో సోదాలు నిర్వహించిన ఆదాయపు పన్నుశాఖ
పాడి పరిశ్రమ, పాల ఉత్పత్తుల తయారీలో నిమగ్నమైన పూణెకు చెందిన ఒక ప్రముఖ గ్రూప్ పై ఆదాయపు పన్ను శాఖ 25.11.2021న సెర్చ్ అండ్ సీజర్ ఆపరేషన్ ను నిర్వహించింది. భారత దేశంలోని 6 నగరాలలో విస్తరించి ఉన్న 30 ప్రాంగణాలపై సోదాల చర్య కొనసాగింది.
ఈ సోదాల సందర్భంగా, పన్ను ఎగవేతకు సంబంధించిన పలు నేరారోపణ చేసే పత్రాలు, ఆధారాలను కనుగొని, స్వాధీనం చేసుకున్నారు. ఈ ఆధారాల ప్రాథమిక విశ్లేషణలో నకిలీ కొనుగోళ్ళు, లెక్కల్లోకి రాని నగదు అమ్మకాలు, నగదు పరపతి బదలాయింపులు, వాటి చెల్లింపు, వివరణలేని నగదు రుణాలు తదితర పద్ధతులను అవలంబించి పన్ను పరిధిలోకి వచ్చే ఆదాయంపై పన్నును ఎగవేసినట్టు స్పష్టంగా తేలింది. పశువుల అమ్మకం లేదా మరణం కారణంగా నష్టం వాటిల్లినట్టు తప్పుగా పేర్కొనడాన్ని కూడా గమనించారు.
పన్ను పరిధిలోకి వచ్చే ఆదాయంపై నిర్ధిష్ట తగ్గింపులను కోరేందుకు సరైన, వేర్వేరు ఖాతా పుస్తకాలను కూడా అసెసీ గ్రూప్ నిర్వహించలేదని సేకరించిన ఆధారాలు వెల్లడించాయి.
సోదాలలో దాదాపు రూ. 2.50 కోట్ల విలువైన లెక్కల్లోకి రాని నగదును, వివరించలేని ఆభరణాలను స్వాధీనం చేసుకున్నారు. కొన్ని బ్యాంక్ లాకర్లను ఇంకా తెరవవలసి ఉంది. ఈ సోదా చర్యలో ఇంతవరకూ, దాదాపు రూ. 400 కోట్లకు పైగా లెక్కల్లోకి రాని ఆదాయాన్ని కనుగొన్నారు.
తదుపరి దర్యాప్తులు కొనసాగుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా వాక్సిన్ కార్యక్రమం కింద ఇప్పటివరకు 35.75 కోట్ల వాక్సిన్డోస్లు వేశారు.
(ఇండియాలో గత 24 గంటలలో 34,703 కొత్త కేసులు నమోదయ్యాయి. గత 111 రోజులలో ఇదే కనిష్ఠం.
ఇండియాలో క్రియాశీల కేస్లోడ్ 4,64,357గా ఉంది. గత 101 రోజులలో ఇది కనిష్ఠం.
క్రియాశీల కేసుల సంఖ్య మొత్తం కేసులలో 1.52 శాతం గా ఉన్నాయి.
దేశంలో ఇప్పటివరకూ 2,97,52,294 మంది కోవిడ్ నుంచి కోలుకున్నారు.
గత 24 గంటలలో 51,864 మంది కోవిడ్ నుంచి కోలుకున్నారు.
రోజువారి కోవిడ్ నుంచి కోలుకున్న వారి సంఖ్య వరసగా 54 వ రోజు కొత్త కేసుల కంటే ఎక్కువగా ఉంది.
కోవిడ్ నుంచి కోలుకుంటున్న వారి శాతం 97.17 గా ఉంది.
వారపు పాజిటివిటీ రేటు 5 శాతం కంటే తక్కువగా ఉంది. ఇది ప్రస్తుతం 2.40 శాతం గా ఉంది.
రోజువారి పాజిటివిటి రేటు 2.11 శాతం. ఇది 15 రోజులుగా 3 శాతం కంటే తక్కువగా ఉంది.
కోవిడ్ పరీక్షల సామర్ధ్యం గణనీయంగా పెంచారు. ఇప్పటివరకూ 42.14 కోట్లమందికి పరీక్షలు నిర్వహించారు.
ప్రధాన మంత్రి కార్యాలయం
అంతర్జాతీయ పురావస్తు దినోత్సవం నేపథ్యంలో పురావస్తు సంరక్షణ ప్రాధాన్యాన్ని నొక్కిచెప్పిన ప్రధానమంత్రి
సముచిత పురావస్తు సంరక్షణ ఆవశ్యకత, మన వారసత్వ-విజ్ఞానాల పరిరక్షణలో దానికిగల ప్రాధాన్యం గురించి ప్రధానమంత్రి శ్రీ నరేంద్ర మోదీ నొక్కిచెప్పారు.
అంతర్జాతీయ పురావస్తు దినోత్సవం సందర్భంగా జాతీయ పురావస్తు సంస్థ  నిర్వహించిన ప్రదర్శనపై వరుస ట్వీట్లకు స్పందిస్తూ పంపిన సందేశంలో:
“సముచిత పురావస్తు సంరక్షణ అన్నది మన వారసత్వం, విజ్ఞానాల పరిరక్షణపై మన నిబద్ధతకు గీటురాయి. గతంతో భవిష్యత్తరాల అనుసంధానానికి, మన సమష్టి జ్ఞాన వికాసం కొనసాగింపునకు ఇది దన్నుగా నిలుస్తుంది. మన చరిత్రను శ్రద్ధగా కాపాడే మన పురావస్తు నిపుణులను ఈ సందర్భంగా గౌరవించుకుందాం” అని ప్రధానమంత్రి పేర్కొన్నారు.
(
జల శక్తి మంత్రిత్వ శాఖ
చలమలు / నీటి బుగ్గల సమగ్ర సర్వే మరియు నిర్వహణ కార్యక్రమం
భూగర్భ జలాల నిర్వహణ, నియంత్రణ పథకం కింద కేంద్ర భూగర్భ నీటి బోర్డు  2012 నుంచి నీటి బుగ్గల సమగ్ర సర్వే నిర్వహణ కార్యక్రమం  చేపట్టింది. ఎంపిక చేసిన ప్రాంతాలలో ఉన్న చలమలు / నీటి బుగ్గల ఆకృతుల రేఖాచిత్రణ ద్వారా జన సమూహాలు/ సమాజాల ప్రాతినిధ్యంతో వాటి సామర్ధ్యాన్ని అంచనావేసి స్వభావచిత్రణం చేయడం జరుగుతుంది. నిర్వహణ ప్రణాళికల అమలు కోసం జలధారల వివరాలను ఆయా రాష్ట్ర ప్రభుత్వాలకు పంపడం జరుగుతుంది.
దేశవ్యాప్తంగా NAQUIM జరిపిన నీటి బుగ్గల సర్వే, స్వభావ చిత్రణ జల నిర్వహణ ప్రణాళికలను అభివృద్ధి చేయడం జరుగుతుంది. దేశమంతటా ఉన్న 33 లక్షల చరుపు కిలోమీటర్ల భూభాగంలో NAQUIM కింద 25 లక్షల చదరపు కిలోమీటర్లను గుర్తించడం జరిగింది. గుర్తించిన భూభాగం మొత్తం 31 మార్చి 2023కు ముందే CGWB చేపట్టడం జరిగింది. నిర్ణీత కాల వ్యవధిలో వివిధ రకాల భూగర్భ జలధారలు గుర్తించి స్థూల స్థాయిలో వాటిని పునరుజ్జీవింపజేసే చర్యలు చేపట్టాలని అధ్యయనం సిఫార్సు చేసింది. NAQUIM ఇచ్చిన సమాచారాన్ని తగిన రీతిలో అమలు చేసినట్లయితే సముచితమైన ఫలితాలు వచ్చే అవకాశం ఉంది.
పట్టణ ప్రాంతాలలో నివసించే వారికి సురక్షితమైన, పరిశుభ్రమైన మంచి నీటిని రాష్ట్ర ప్రభుత్వాలు చేస్తున్న ప్రయత్నాలకు కేంద్ర గృహనిర్మాణ మరియు పట్టణ వ్యవహారాల మంత్రిత్వ శాఖ పునరుజ్జీవనం మరియు పట్టణ పరివర్తన కోసం చేపట్టిన అటల్ మిషన్  సహాయంతో అండగా నిలుస్తున్నది. దేశవ్యాప్తంగా ఎంపిక చేసిన 500 నగరాలలో 25 జూన్ 2015న అమృత్ ప్రారంభించారు.
ఆ విధంగా పట్టణ ప్రాంతాల జనాభాలో 60% మందికి అమృత్ ద్వారా పరిశుభ్రమైన జలాలు అందుతున్నాయి.
అంతేకాకుండా ఎంపిక చేసిన నగరాలలో పట్టణ మౌలిక సదుపాయాల అభివృద్ధిపైన అమృత్ తన దృష్టిని కేంద్రీకరించింది. అందులో భాగంగా నీటి సరఫరా, మురుగు నీటి నిర్వహణ, వర్షపు నీరు పంపడానికి కాలువలు, రవాణా సౌకర్యాలు, పార్కులు ఏర్పాటు చేయడం వంటి పనులను చేపడుతున్నది. నీటి సరఫరా రంగంలో రాష్ట్ర / పట్టణ స్థానిక సంస్థలు నీటి సరఫరా వ్యవస్థలను మెరుగుపరచడానికి , భూ గర్భ జలాల పునరుజ్జీవనం మొదలైన వాటికి సంబంధించిన ప్రాజెక్టులను చేపట్టవచ్చు.
దేశంలోని 4,902 పట్టణాలను జల సురక్షితం చేయాలన్నది లక్ష్యం. ఇప్పుడు అమృత్ 2.0 అమలవుతోంది.
అంతేకాక అమృత్ కింద చేపట్టిన నీటి సరఫరా ప్రాజెక్టుల ద్వారా పౌరులకు పరిశుభ్రమైన & సురక్షితమైన నీటిని అందించేందుకు కృషి జరుగుతోంది. ఇప్పటి వరకు రోజుకు 3,289 మిలియన్ లీటర్ల నీటిని జలోపచారం చేసే సామర్ధ్యం ఉన్న ప్లాంటులు ఏర్పాటు చేశారు.
వాడిన నీటి పునరుపయోగం / రీ సైకిల్ పైన అమృత్ దృష్టి కేంద్రీకృతమైంది. దీనికి ప్రణాళికలో కేటాయించిన రూ.77,640 కోట్లలో
దాదాపు రూ. 32,456 కోట్లు అంటే దాదాపు 42 శాతం మురికినీరు పంపడానికి, మురుగునీటి శుద్ధి ప్లాంట్ల ఏర్పాటుకు కేటాయించారు. ఇది కాకుండా రాష్ట్రాలు / కేంద్రపాలిత ప్రాంతాలు కూడా మురుగునీటి శుద్ధి ప్లాంట్లతో సహా మురుగునీటి ప్రాజెక్టులను చేపట్టాయి. వాటికి రోజుకు 3,342 మిలియన్ లీటర్ల మురుగునీటిని శుద్ధి చేసే సామర్ధ్యం ఉంది.
కేంద్ర జలశక్తి శాఖ సహాయమంత్రి శ్రీ బిష్వేశ్వర్ తుడు లోక్ సభకు ఇచ్చిన ఒక లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
స్టేట్ బ్యాంక్ ఆఫ్ ఇండియా  అధీకృత శాఖలలో ఎలక్టోరల్ బాండ్ల అమ్మకం
'ఎలక్టోరల్ బాండ్ పథకం 2018'ను భారత ప్రభుత్వం గెజిట్ నోటిఫికేషన్ సంఖ్య-20 రూపంలో 02 జనవరి 2018వ తేదీన నోటిఫై చేసింది. ఈ పథకం నిబంధనల ప్రకారం ఎలక్టోరల్ బాండ్లను వ్యక్తులు కొనుగోలు చేయవచ్చు  లో నిర్వచించిన విధంగా). భారత దేశ పౌరుడు లేదా భారత దేశంలో విలీనం చేసిన లేదా స్థాపించబడిన ప్రాంతాలకు చెందిన వ్యక్తులు వీటిని కొనుగోలు చేయవచ్చు. ఒక వ్యక్తి ఎలక్టోరల్ బాండ్లను వ్యక్తిగతంగా కానీ లేదా ఇతర వ్యక్తులతో కలిసి కొనుగోలు చేయవచ్చు. ప్రజా ప్రాతినిధ్య చట్టం, 1951  సెక్షన్ -29వి కింద నమోదు చేయబడిన రాజకీయ పార్టీలు మరియు గత సార్వత్రిక ఎన్నికల్లో ప్రజల లేదా శాసనసభకు పోలైన ఓట్లలో ఒకశాతం కంటే తక్కువ కాకుండా ఓట్లను సాధించిన పార్టీలు ఎలక్టోరల్ బాండ్లను స్వీకరించడానికి అర్హులు. ఎలక్టోరల్ బాండ్లు అర్హత కలిగిన రాజకీయ పార్టీ ద్వారా అధీకృత బ్యాంకులో ఉన్న బ్యాంక్ ఖాతా ద్వారా మాత్రమే క్యాష్ చేయబడతాయి. XVIII అమ్మకపు దశలో భాగంగా స్టేట్ బ్యాంక్ ఆఫ్ ఇండియా  తన 29 అధీకృత శాఖల ద్వారా  01.10.2021వ తేదీ నుండి 10.10.2021 వరకు.ద్వారా ఎలక్టోరల్ బాండ్లను జారీ చేయడానికి మరియు ఎన్కాష్ చేయడానికి అధికారం పొందింది. ఎలక్టోరల్ బాండ్లు జారీ చేసిన తేదీ నుండి పదిహేను క్యాలెండర్ రోజుల వరకు చెల్లుబాటు అవుతాయి. చెల్లుబాటు వ్యవధి ముగిసిన తర్వాత ఎలక్టోరల్ బాండ్ డిపాజిట్ చేయబడితే సదరు రాజకీయ పార్టీకి ఎలాంటి సొమ్ము చెల్లించబడదు. అర్హత కలిగిన రాజకీయ పార్టీ తన ఖాతాలో జమ చేసిన ఎలక్టోరల్ బాండ్ అదే రోజున జమ చేయబడుతాయి.